Ισαβέλλα της Αγγλίας

Η Ισαβέλλα της Αγγλίας (1214 - 1 Δεκεμβρίου 1241) Ρωμαία αυτοκράτειρα, βασίλισσα της Γερμανίας και βασιλική σύζυγος της Σικελίας ήταν τέταρτο παιδί και δεύτερη κόρη του Ιωάννη της Ακτήμονα και της Ισαβέλλας του Ανγκουλέμ.

 Σε φιλική συνάντηση στο Ριέτι ο Πάπας Γρηγόριος Θ΄ πρότεινε στον αυτοκράτορα Φρειδερίκο B΄ να παντρευτεί την Ισαβέλλα αδελφή του Ερρίκου Γ΄ της Αγγλίας. Ο Φρειδερίκος αρχικά προβληματίστηκε αν χάσει τους Γάλλους συμμάχους του άλλαξε γνώμη όταν κατάλαβε ότι ο γάμος θα μπορούσε να συμφιλιώσει τους δυτικούς Ευρωπαϊκούς λαούς για νέα Σταυροφορία. Ο αρραβώνας έγινε στο Λονδίνο τον Φεβρουάριο του 1235, ο αδελφός της Ερρίκος αναγκάστηκε δυο φορές να βάλει υψηλούς αντιδημοτικούς φόρους προκειμένου να συγκεντρώσει τα 30.000 μάρκα που ζητούσε σαν προίκα ο Φρειδερίκος για να ανταποκριθεί στις πολεμικές του ανάγκες στην νότια Ιταλία. Η πανέμορφη Ισαβέλλα ήταν μονάχα 21 ετών και ο Φρειδερίκος Β΄ δυο φορές χωρισμένος 40 ετών, στον δρόμο για την Κολωνία εντυπωσιάστηκε από την ομορφιά της όταν αφαίρεσε το πέπλο που κάλυπτε το πρόσωπο της. Ο γάμος του Φρειδερίκου και της Ισαβέλλας πραγματοποιήθηκε μεταξύ 15 - 20 Ιουλίου 1235 στον καθεδρικό ναό του Γουόρμ, στην τελετή η Ισαβέλλα στέφθηκε αυτοκράτειρα της Ρώμης, βασίλισσα της Γερμανίας και της Σικελίας της παραχωρήθηκε από τον σύζυγο της το κάστρο του Μοντέ Αγίου Αγγέλου. Από την ώρα που παντρεύτηκε μπήκε στο χαρέμι του αυτοκράτορα με γυναίκες από την Αραβία και μαύρους ευνούχους. Ο γάμος έγινε για πολιτικούς λόγους και της επετράπη να κρατήσει μονάχα δυο από τις Αγγλίδες συνοδούς, την νοσοκόμα της Μαργαρίτα Μπισέτ και την υπηρέτρια της Κατερίνα όλες οι υπόλοιπες επέστρεψαν στην πατρίδα τους. Η Ισαβέλλα διέμενε στην Νοβέρτα Παντοβάνα όπου ο σύζυγος της την επισκεπτόταν συχνά, όταν ο αδελφός της Ριχάρδος Α΄ της Κορνουάλης επιστρέφοντας από τις Σταυροφορίες πήγε να την συναντήσει τον άφησαν να το κάνει αλλά δεν επέτρεψαν στην ίδια να βρίσκεται στην υποδοχή. Πέθανε στην γέννα του τελευταίου της παιδιού, η ταφή της έγινε στον καθεδρικό ναό της Άντρια στο Μπάρι δίπλα από την προηγούμενη σύζυγο του Φρειδερίκου Β΄ Ισαβέλλα Β΄ της Ιερουσαλήμ. Ο αριθμός των παιδιών της παραμένει υπό αμφισβήτηση, οι πηγές αναφέρουν το λιγότερο τέσσερα παιδιά. Ένας γιος πέθανε την χρονιά που γεννήθηκε (1236 ή 1241), μια κόρη πέθανε επίσης με τον ίδιο τρόπο (1237) επέζησαν δυο παιδιά αλλά πέθαναν πρόωρα. Η τελευταία Μαργαρίτα επέζησε αλλά από τις επιπλοκές στην γέννα πέθανε η μητέρα της, ο πρώτος γιος που επέζησε λίγο ονομάστηκε Ιορδάνης επειδή βαπτίστηκε από νερό το οποίο είχε μεταφερθεί από τον Ιορδάνη ποταμό, τα παιδιά της ήταν : Ιορδάνης (γεννήθηκε και πέθανε το 1236). Άννα (γενν. και απεβ. το 1237). Ερρίκος (18 Ιανουαρίου 1238 - 1254) του υποσχέθηκαν να γίνει βασιλιάς των Ιεροσολύμων μετά τον θάνατο του πατέρα του αλλά πέθανε πολύ πρόωρα. Μαργαρίτα (1 Δεκεμβρίου 1241 - 8 Αυγούστου 1270), παντρεύτηκε τον Αλβέρτο Β΄ των Βέττιν μάργραβο του Μάισεν. Goldstone, Nancy (2007). Four Queens: The Provençal Sisters who ruled Europe. New York: Viking Penguin. Tuchman, Barbara W. (1978), A Distant Mirror: the Calamitous 14th Century., Alfred A. Knopf, New York, 1984. Weir, Alison (2002). Britain's Royal Family: A Complete Genealogy. The Bodley Head London, U.K. pages 70 & 71